تورکیه، اؤزبکیستانین تورک اؤلکه‌لرین امکداش‌لیق شوراسینا (تورک کونسی) تام عضو اولا‌راق قاتیلاجاق اولماسین‌دان ممنونلوق دویدوغونو بیلدیردی.
خاریجی ایشلر ناظیرلیگین‌دن ائدیلن یازی‌لی آچیقلامایا گؤره، اؤزبکیستان تورک شوراسی‌نین قوروجو سندی ناخچیوان سازیشینه قاتیلماق اوچون لازیم‌لی ایچ راضی‌لیق پروسه‌سینی باشا چاتدیریب.
قاتیلما سندی‌نین ناخچیوان سازیشی‌نین "دپوزیتؤرو" موقعیتین‌دکی تورکیه خاریجی ایشلر ناظیرلیگینه چاتدیردیغینی بیلدیریلدیگی آچیقلامادا،
طرفیمیزدان ده لازیمی پروسه‌دورلار و کودلار بو گون تاماملانمیش اولوب، مووافیق مادده‌سی اساسیندا ناخچیوان آنلاشماسی، اؤزبکیستان اوچون 14 اوکتوبر 2019 تاریخینده ایجرایه قویولاجاقدیر. دوست و قارداش اؤلکه اؤزبکیستانین تورک شوراسینا تام حقوق‌لو عضو کیمی قاتیلیمی ایله تورک دونیاسی ایچین‌دکی همرای‌لیک داها دا گوج‌لنه‌جک، خالق‌لاریمیزین اورتاق ریفاهی و جانساغ‌لیغی اوچون آپاردیغیمیز ایش بیرلیگی و علاقه‌لندی‌رک داها دا گوج‌لنه‌جک‌دیر. اؤزبکیستانین تورک شوراسینا تام عضو اولا‌راق قاتیلاجاق اولماسین‌دان دویدوغوموز ممنون‌لوغو بیر داها ایفاده ائدیریک". دئییلدی.
